เรื่องร้องเรียน (ท่อระบายน้ำ,ความสะอาด,ความปลอดภัย,ร้องเรียน) วันที่ 2023-10-04 09:09:06 — แขวงลาดกระบัง เขตลาดกระบัง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041722

ขอให้ดำเนินการซ่อมแซมฝาท่อระบายน้ำชำรุดจำนวน 1 จุด บริเวณช่วงหน้าปากซอยร่มเกล้า 27 อยู่ในพื้นที่ชุมชนเคหะร่มเกล้า  แขวงคลองสองต้นนุ่น เขตลาดกระบัง กรุงเทพมหานคร จุดสังเกต เข้ามาในซอยร่มเกล้า 27 ประมาณ 30 เมตร บริเวณฝั่งซ้ายมือ อยู่ติดกับสำนักงานที่ดินลาดกระบัง ช่วงริมถนน ติดกับบาทวิถี จะมีฝาท่อระบายน้ำชำรุดจำนวน 1 จุด ก่อนหน้านี้ฝาท่อดังกล่าวจะมีตะแกรงเหล็กปิดไว้ แต่เนื่องจากผู้ร้องแจ้งว่า บริเวณเลยทางเข้าสำนักงานที่ดินจะเป็นที่ดินว่างเปล่าซึ่งเป็นที่ขององค์การโทรศัพท์ (ตามผู้ร้องแจ้ง) ซึ่งเมื่อก่อนมีคนขับขี่นำเอาเศษวัสดุและขยะมาทิ้ง แต่ที่ดินว่างเปล่าปัจจุบันได้มีการนำตู้โทรศัพท์ตั้งขวางไว้ไม่ให้เข้าออกแล้ว ซึ่งฝาท่อระบายน้ำอยู่ตรงช่วงทางเข้าออกพอดี ทำให้ฝาท่อชำรุด และได้มีการนำไม้อัดวางปิดทับไว้ แต่ฝาท่อยุบลงไปเรื่อยๆ และมีคนเอากิ่งไม้มาปักไว้ และมีการเอาเศษวัสดุต่างๆ อาทิ เศษปูน ตั้งไว้ ซึ่งถ้าคนเดินมองไม่เห็นจะเกิดอันตราย และสุ่มเสี่ยงให้เกิดอุบัติเหตุต่อผู้ใช้เส้นทาง พบเห็นฝาท่อระบายน้ำชำรุดมาเป็นเวลาประมาณ 2 ปีแล้ว และผู้ร้องพบเห็นมีรถจักรยานยนต์ตกลงไป 2 คันแล้ว จึงประสงค์ให้หน่วยงานที่เกี่ยวข้องดำเนินการซ่อมแซมฝาท่อระบายน้ำชำรุดดังกล่าว เพื่อบรรเทาความเดือดร้อนและลดอัตราการเกิดอุบัติเหตุในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata